Գրեգ Սեմենզա

**Գրեգ Լեոնարդ Սեմենզա** (, ), մանկաբույժ և Ջոն Հոփկինսի բժշկական դպրոցի գենետիկական բժշկության պրոֆեսոր։ Նա աշխատում է որպես բջջային ճարտարագիտության ինստիտուտի անոթային ծրագրի տնօրեն։ Նա 2016 թվականին Ալբերտ Լասկերի մրցանակի դափնեկիր է ֆունդամենտալ բժշկական հետազոտությունների համար։ Նա հայտնի է HIF-1-ի հայտնաբերմամբ, որը թույլ է տալիս քաղցկեղի բջիջներին հարմարվել թթվածնով աղքատ միջավայրերին։ Նա, 2019 թվականի ֆիզիոլոգիայի կամ բժշկության Նոբելյան մրցանակը՝ «բացահայտումների համար, թե ինչպես են բջիջները զգում և հարմարվում թթվածնի հասանելիությանը», կիսել է Ուիլյամ Քեյլին կրտսերի և Պիտեր Ռատկլիֆի հետ։ Սեմենզան տասը հետազոտական աշխատանք է հետ կանչել կեղծված տվյալների պատճառով։

## Վաղ կյանք
Սեմենզան ծնվել է 1956 թվականի հուլիսի 12-ին, Նյու Յորքի Ֆլաշինգ քաղաքում; նա և իր չորս քույրերն ու եղբայրները մեծացել են Նյու Յորքի Վեսթչեսթեր կոմսությունում։

## Կրթություն և կարիերա
Սեմենզան մեծացել է Նյու Յորքի Վեսթչեսթեր կոմսությունում և հաճախել է Վաշինգտոն Իրվինգի միջնակարգ դպրոցը Թարիթաունում, Նյու Յորք։ Այնուհետև նա հաճախել է Sleepy Hollow High School-ը, որտեղ եղել է ֆուտբոլային թիմի կիսապաշտպան և այն ավարտել է 1974 թվականին։  Որպես Հարվարդի համալսարանի բակալավրիատի ուսանող, նա ուսումնասիրել է բժշկական գենետիկան և քարտեզագրել 21-րդ քրոմոսոմի գեները։ Փենսիլվանիայի համալսարանում իր PhD-ի համար նա հաջորդականությամբ դասավորեց գեները, որոնք կապված են ռեցեսիվ գենետիկ խանգարման՝ բետա-թալասեմիայի հետ։ Սեմենզան հետագայում ավարտեց իր մանկաբուժական օրդինատուրան Դյուկի համալսարանում, իսկ հետդոկտորական ասպիրանտուրան անցավ Հոփկինսի համալսարանում։ Դոկտորականը պաշտպանելուց հետո, Սեմենզան դարձավ Ջոնս Հոփկինսի Բջջային ճարտարագիտության ինստիտուտի Անոթային ծրագրի հիմնադիր տնօրենը։

## Հետազոտություն
thumb|Նկարազարդում․ ինչպես են բջիջները զգում և հարմարվում թթվածնի հասանելիությանը
Ջոնս Հոփքինսի համալսարանում հետդոկտորանտ լինելու ժամանակ Սեմենզան զբաղված էր տրանսգենային կենդանիների գենի արտահայտության գնահատմամբ՝ պարզելու, թե ինչպես է դա ազդում էրիթրոպոետինի (EPO) արտադրության վրա, որը հայտնի է որպես մարմնի հիպոքսիայի կամ արյան մեջ թթվածնի ցածր մակարդակին արձագանքելու միջոցների մաս։

Սեմենզայի հետազոտությունները համընկնում էին Ուիլյամ Քեյլինի և Փիթեր Ռատկլիֆի հետազոտության հետ, որը հանգեցրեց դեղամիջոցների ստեղծմանը, որոնք օգնում են հիվանդների մոտ կարգավորել անեմիան և երիկամային անբավարարությունը։

## Հետադարձումներ
2011 թվականին Սեմենզան Biochemical Journal-ից հետ է կանչել Նաոկի Մորիի (և այլ համագործակիցների) հետ համահեղինակված մեկ հոդված, իսկ 2022 թվականին հետ է կանչել PNAS-ից չորս հոդված։ 2022 թվականի դրությամբ PubPeer-ում Սեմենզայի համահեղինակված 52 հոդվածներում պատկերների ամբողջականության վերաբերյալ մտահոգություններ են արտահայտվել։ Սա հանգեցրել է այն ամսագրերի հետաքննությունների, որտեղ հայտնվել են այս հոդվածները, ինչը հանգեցրել է բազմաթիվ շտկումների, մերժումների և անհանգստության արտահայտման։

2023 թվականին, հոդվածմեր են հետ կանչվել PNAS-ից և Oncogene-ից։

2023 թվականի դրությամբ Սեմենզան տվյալների կեղծման, պատկերների ոչ պատշաճ մանիպուլյացիայի և/կամ կրկնօրինակման պատճառով իր 10 հետազոտական հոդվածները հետ է կանչել։

## Ծանոթագրություններ

Կատեգորիա:20-րդ դարի ամերիկացի գիտնականներ
Կատեգորիա:Ամերիկացի բժիշկներ
Կատեգորիա:Ամերիկացի գիտնականներ
Կատեգորիա:Փենսիլվանիայի համալսարանի շրջանավարտներ
Կատեգորիա:Փիլիսոփայական գիտությունների դոկտորներ